વાત છે ઈસવી સન ૧૮૯૫ના અરસાના મુંબઈની. શિવકર બાપુજી તલપડે (આયુષમાન ખુરાના) નામનો જુવાનિયો આમ બુદ્ધિશાળી. શાjાોનું વાંચન પણ ખરું, પરંતુ દુન્યવી બાબતોમાં ઝાઝો રસ ન પડે. એટલે જ ચોથા ધોરણમાં આઠ વાર દાંડી ડૂલ થયેલી. તેની આવી હરકતોથી ઘરના લોકો પરેશાન. ઉપરથી તે એક નાચનારી યુવતી સિતારા (પલ્લવી શારદા)ના પ્રેમમાં પડી ગયો. એટલે બાપાએ કર્યો ઘરમાંથી તડીપાર. ત્યાં પંડિત સુબ્બારાયા શાસ્ત્રી (મિથુન ચક્રવર્તી) નામના સનકી આધેડને લાગ્યું કે આ છોકરો તો હીરો છે. એટલે તેમણે આ શિવકરને પોતાના ખુફિયા પ્રોજેક્ટમાં જોતરી દીધો. એ ખુફિયા પ્રોજેક્ટ એટલે માણસને લઈને આભને આંબે એવું વિમાન બનાવવું. એક તો પૈસાના અભાવે આ તરંગી વિચારને સાકાર બનાવવાનું પ્રેશર. ઉપરથી એક ભારતીય થઈને આવું પરાક્રમ કરી જાય તો અંગ્રેજ સરકારની પણ ખફગી વહોરવી. તો આ વિમાન બનાવવું તો કઈ રીતે?